Íslandsmótið byrjar vel hjá 4. flokki kvenna Íslandsmótið byrjar vel hjá 4. flokki kvenna 4. flokkur kvenna hefur farið vel af stað í Íslandsmótinu í sumar , en flokkurinn er ansi fjölmennur . Stelpurnar tefla fram þremur liðum í Íslandsmótinu undir formerkjum Gróttu / KR . Lið 1 er ósigrað í mótinu og verma 1. sætið í augnablikinu , en stelpurnar hafa unnið alla sína fimm leiki . Emelía Óskarsdóttir er markahæst í riðlinum en hún er ekki búin að skora nema 15 mörk , þrennu í hverjum leik . Vægast sagt glæsilegur árangur . Lið 2 er búið að spila sjö leiki og aðeins tapa einum þeirra og eru einnig á toppnum í sínum riðli . Lið 3 er búið að spila fimm leiki , sigra þrjá og tapa tveimur . Sumarið er þó bara rétt að byrja og ljóst er að það verður spennandi að fylgjast með 4. flokki kvenna í sumar ⚽ ️ Næstu leikir hjá stelpunum eru á sunnudaginn á Vivaldivellinum kl. 12:00 og 13:30 !